Linkervoet | Health24
Posted by: SP | 2011/09/27
My linkervoet het twee dae terug ''gevoel verloor'', nie heeltemal nie, net aan die bokant. My vel voel dood, soos wanneer jy jou arm doodgele het. Net, daar is geen naalde en spelde gevoel nie, die vel voel net dood. Dit is ''n aardige gevoel wanneer ek daaraan voel. Ek het gevoel toe dit gebeur het en dit is nou al amper drie dae terug. Is dit normaal? Ek het ook al voorheen met my arms gesukkel wat doodgegaan het, veral in die aand wanneer ek geslaap het, maar wat vreemd was daaraan is dat ek nie noodwendig op die arm gele het wat doodgegaan het nie, hy''t sommer net doodgegaan, maar so erg dat ek gesukkel het om my arm weer te beweeg. Ek is 31 jaar oud. Kan daar fout wees met my brein?
Dit is nie normaal nie en ek stel voor dat jy 'n neuroloog vir 'n ondersoek konsulteer. Die gevoel wat jy in jou arms ondervind, kan as gevolg van senuwee beklemming wees, soos die senuwee die vertebrale kolom verlaat. In die geval van jou voet, kan daar senuwee beklemming in jou laerug wees. Die simptome moet ondersoek word. Dit is nie lewensgevaarlik nie, maar 'n oorsaak moet gevind word.